ཆོས་རྒྱལ་སྲོང་བཙན་གྱི་སྐུ་དུས་སུ་ཕ་བོང་ཁའི་བྲག་སྟེང་དུ་སྒྲུབ་ཁང་དགུ་ཐོག་བཞེངས་པ་དང་།རྒྱ་མོ་བཟའ་ཀོང་ཇོས་སྤོར་ཐང་བརྒྱད་ཅུ་སྐོར་ཏེ་ས་དཔྱད་བརྩིས་ནས་ལྷ་སའི་ཉེ་འཁོར་གྱི་རི་ལ་བཀྲ་ཤིས་རྟགས་བརྒྱད་ཀྱི་དགེ་མཚན་ཚང་ནས་ཉང་བྲན་འཕན་དཀར་གྱི་རི་ལ་དབུ་ལ་གདུགས་ཞེས་དང་།སྔར་བཀྲ་ཤིས་ཆོས་གླིང་གི་གནས་འདིར་གདུགས་ཡུར་དགོན་ཟེར་སྲོལ་ཡོད་པ་དང་།དེའི་ཉེ་འགྲན་གྱི་རི་ལ་ཆོས་རྒྱལ་ཞལ་སྦག་གི་དབུ་ལ་གདུགས་གསོལ་བ་འདྲ་བའི་གདུགས་ཀྱི་ཡུར་བ་ད་ལྟའི་བཀྲ་ཤིས་ཆོས་གླིང་གི་གནས་འདིར་འཁེལ་བས་གདུགས་ཡུར་དགོན་ཟེར་བའི་མིང་བྱུང་ཚུལ་དགེ་འདུན་བགྲེས་སོང་འགའི་ཞལ་རྒྱུན་ནས་ཐོས།གང་ལྟར་ཆོས་རྒྱལ་སྲོང་བཙན་གྱི་སྐུ་དུས་གནས་འདིར་དགོན་པ་ཞིག་ཆགས་ཚུལ་མ་ངེས་ཡང་གདུགས་ཡུར་ལྷ་ཁང་ངམ་སྒྲུབ་ཁང་ཞིག་ཆགས་ཡོད་པ་དོན་དང་ལྡན་པར་སེམས།